اولوسلارآراسی پول فوندو کوره‌سل بؤیومه گؤزلنتیلرینی دوشوردو.
فوند، "دونیا اقتصادی گؤرونومو راپورو"ندا ۲۰۱۸ و ۲۰۱۹ ایللرینه دایر کوره‌سل بؤیومه گؤزلنتیلرینی یوکسه‌له‌ن ریسکلر اوزون‌دن یوزده ۳ ویرگول ۹دان یوزده ۳ ویرگول ۷یه ائندیردی.
راپور‌دا، کوره‌سل اقتصادا یؤنه‌لیک آشاغی ایستیقامت‌لی ریسکلرین سون ۶ آیدا گؤمروک تعریفه‌لری، سیاسی غیر معین‌لیکلر و یوک‌سه‌له‌ن بازارلارداکی سرمایه چیخیشلاری ایله آرتدیغی وورغولاندی.
راپوردا تورک اکونومیسینه دایر وئری‌لر اؤنه چیخدی.
فوند، یوک‌سه‌له‌ن بازارلار و گلیشمک‌ده اولان اقتصادلار قروپون‌دا یئر وئردیگی تورکیه‌نین تخمیناً یوزده ۴ بؤیویه‌جگی اؤن‌گؤروسونو وئردی.
راپور‌دا، بعضی آوروپا اؤلکه‌لرینین یانی سیرا یوک‌سه‌له‌ن بازار اقتصادلارینا قارشی بؤیومه تخمینلری ایسه آشاغی چکیلدی.
یورو بؤلگه‌سینده آلمانیا و فرانسایا قارشی گؤزلنتیلرده ائدیله‌ن دییشیک‌لیکلر دقت چکدی.
راپورا گؤره، آلمانیا اوچون نظرده توتولان بؤیومه نیسبتی یوزده ۱ ویرگول ۹.
فرانسانین بؤیومه گؤزلنتیلری ایسه بو ایل اوچون یوزده ۱،۸دن یوزده ۱،۶یا چکیلدی.
